title: "Android"
text: "Android es en Bidreftsysteem f\u00fcr Smartphones en Tablet, wat \u00fcp engelsk \u00fcs Mobile devices bikeent sen.\n\nAndroid es \u00fcp frii (Open source) Programi \u0101pbecht. Aur Swaarhairen, wat di N\u00fcter fan sok Giraaten bi Google se aarberi hok Giraaten-Firmen sa es uk Shiftphone \u00f6n ain Bidreftsysteemi.\n\nHuawei heer en ain Systeem, war ek muar me Google t\u00f6hopaarbert.\n\nProgrami (Apps)\nAndroid es sent hok Jaaren fan Google aurnomen. Des heer ist Sjukmaskiin bigent en es mal niisgiirig, wat di Liren me jaar Reekenmaskiin sjuk of maaki.\nDi Daatensaamling diarfan uur en broket Krans fan dit wat di Users da fuarhaa, en des ken em gur fuar Rekl\u0101mi forkoopi.\n\nApps uur fuaral aur di Google Play Store  \u00f6nb\u00f6\u00f6ren, en diar skel em h\u00f6m \u00f6nmel, wan em en App \u00f6nluki of haa wel. Uk \u00f6n di Giraaten skel em hol en Google-Konto haa, dat em \"Services\" fo fo ken. Diarachter staant man altert uk en F\u00f6liging (Tracking) en Protokoliaring\nfan dit wat em maaket. Di Programi haa aaftinoch \u00a0uk en F\u00f6liger of Tracker \u00f6n Buurt.\nMasi Liren, d\u0101nen en Giraat me Android haa, wel dit man ek haa, ja wel en Googlefrii Giraat.\n\nBisp\u00f6l: Tastatuur-App\nDes Giraaten haa jaa  normaal niin Tastatuur, en diarom es diar en Program (Software-Tastatuur) \u00f6n. Sok Programi ken um diarfuar iinrocht wiis, dat ja Daaten lees, war iind\u00f6nen zur, sa das ja des Daaten (Sa \u00fcs uk Pasuurter) uk wechstj\u00fc\u00fcri ken.\n\nF-Droid\nBi Platforemen sa \u00fcs F-Droid uur man Alternatiiwen \u00f6nb\u00f6\u00f6ren. Jir kum Apps wat ek seeker sen gaar ek \u00ecin. \n\nDi Browser Mozilla Firefox waar \"rensket\", dat des Versioon aur F-Droid \u00f6nb\u00f6\u00f6ren uur ken. Duck Duck Go es jit en Anti-Tracking-Browser, wat em uk s\u00f6ner Google Play Store fo ken.\n\nBisp\u00f6len: Tastatuur-Apps\nBi F-Droid uur Apps sa \u00fcs di Anysoft Keyboard of Hacker's Keyboard \u00f6nb\u00f6\u00f6ren.\nFuar Aarberen sa \u00fcs \u00f6n di Friisk Wikipedia  giar dit Hacker's Keyboard rocht gur, aurdat die apart Teeken j\u00fcst bi di Bokstaawen staan. Uk di forskelig Klamern ken em recht gut finj en iinseet.\n\nFriisk \u00f6n Reekenmaskiinen\nEn Reekenmaskiin skel maaki, wat di N\u00fcter wel. Des es me di Handheld Giraaten ek iinfacher uuren, aurdat em ek muar sa fuul foraneri ken.\nWat man aaftinoch giar, dit es, dat di Biskiiren fan di Apps \u00fc\u00fc di rocht Spraak kum.\n\n\"Hoken ek me di Tir giar, di giar me di Tir.\", uur sair, en sa skel di Friisk Spraak uk me di Tir gung.\n\nEn Saamling diart\u00f6 jeft et \u00fcp Friisk \u00f6n Reekenmaskiinen\n\nMobilsicher.de\nMasi Weeten en B\u00f6\u00f6r jeft et bi Natsir mobilsicher.de. Des fair uk Jil fan di Bundsregiaring aurdat \u00a0di Staat al \u00fctf\u00fcnen heer, dat em fuar di \u00a0Seekerhair fan sin Daaten war d\u00f6 ken en uk skel.\n\nWan em bi en App ek rocht seeker es, da mut em diar uk en Mail henstj\u00fc\u00fcri en fraagi jens ee\u0111er.\n\nLuki uk jir\n FDroid \u00f6n't Nat \n www.mobilsicher.de\n\nInformaatik\nReekenmaskiinen"